**Ministru kabineta rīkojuma projekta "Par Jāni Ābeli"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Valsts civildienesta likuma 11. panta trešo daļu pretendentu pārraudzībā esošas iestādes vadītāja amatā ministrs ieceļ pēc apstiprināšanas Ministru kabinetā. Lai atbilstoši Valsts civildienesta likuma 11. panta trešajai daļai komisijas izvēlēto pretendentu apstiprinātu iecelšanai Valsts bērnu tiesību aizsardzības inspekcijas priekšnieka amatā, sagatavots Ministru kabineta rīkojuma projekts "Par Jāni Ābeli". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 1. jūnijā oficiālajā izdevumā "Latvijas Vēstnesis" tika izsludināts atklāts pretendentu konkurss uz Valsts bērnu tiesību aizsardzības inspekcijas priekšnieka amatu. Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".Labklājības ministres R. Petravičas izveidotā Valsts bērnu tiesību aizsardzības inspekcijas priekšnieka amata pretendentu vērtēšanas komisija pieņēma lēmumu ieteikt pretendentu J. Ābeli virzīt iecelšanai Valsts bērnu tiesību aizsardzības inspekcijas priekšnieka amatā. J. Ābele vislabāk atbilst Valsts bērnu tiesību aizsardzības inspekcijas priekšnieka amata aprakstā izvirzītajām prasībām, ieguva visaugstāko vērtējumu pretendentu vērtēšanas mutvārdu intervijā un augstu vērtējumu vadības kompetenču novērtēšanā, kā arī par viņu ir sniegtas pozitīvas atsauksmes no iepriekšējiem sadarbības partneriem, kolēģiem un vadītājiem.J. Ābele līdz 2020. gada aprīlim strādāja Valsts kancelejā par ERAF līdzfinansētā projekta "Vienotā personālvadības platforma" vadītāju. Pirms tam J. Ābele bija Ekonomikas ministrijas Administrācijas vadītājs. No 2016. līdz 2019. gadam J. Ābele strādāja Centrālajā finanšu un līgumu aģentūrā, tostarp, ieņemot šādus amatus: Infrastruktūras attīstības departamenta Satiksmes infrastruktūras projektu nodaļas vadītājs, Vides un energoefektivitātes departamenta direktors un iestādes direktora vietnieks ES fondu ieviešanas jautājumos. 2013. gadā J. Ābele strādāja vecākā eksperta amatā Vides aizsardzības un reģionālās attīstības ministrijas Investīciju uzraudzības departamenta Finanšu vadības nodaļā un drīz pēc tam pārņēma šīs nodaļas vadītāja pienākumus. Laika posmā no 2011.-2013. gadam J. Ābele strādāja Finanšu ministrijas ES fondu uzraudzības departamenta Eiropas Sociālā fonda uzraudzības nodaļas vecākā referenta amatā.Tāpat J. Ābele darbojies privātajā sektorā gan kā uzņēmumu vadītājs, gan kā konsultants un projektu vadītājs, tostarp izstrādājot un ieviešot mobilo izglītojošo spēli "Zilbe", kas attīsta lasītprasmi bērniem.J. Ābelem ir maģistra grāds vadībzinātnē, uzņēmuma, iestādes vai organizācijas vadītāja profesionālā kvalifikācija, kas iegūta Rīgas Stradiņa universitātē 2011. gadā. J. Ābele teicami pārvalda latviešu un angļu valodu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja un Labklājības ministrija.Atbilstoši Labklājības ministres rīkojumam pretendentu vērtēšanas komisijā tika ieļauti pārstāvji no Valsts kancelejas, Labklājības un Tieslietu ministrijām. Pretendentu vērtēšanas procesā piedalījās novērotājs no nodibinājuma "Centra Dardedze" valdes. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Labklājības ministre R. Petraviča

Voiciša 67082904

Andra.Voicisa@mk.gov.lv